CELEX: 62021TN0012
Language: el
Date: 2021-01-14 00:00:00
Title: Υπόθεση T-12/21: Προσφυγή της 14ης Ιανουαρίου 2021 — PJ κατά EIT

8.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/34
            
         
      Προσφυγή της 14ης Ιανουαρίου 2021 — PJ κατά EIT
      (Υπόθεση T-12/21)
      (2021/C 79/43)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: PJ (εκπρόσωπος: N. de Montigny, δικηγόρος)
      
         Καθού: Ευρωπαϊκό Ινστιτούτο Καινοτομίας και Τεχνολογίας
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την από 17 Δεκεμβρίου 2020 απόφαση με την οποία ο εκτελεστικός διευθυντής αρνείται να υπαγάγει την προσφεύγουσα στις εξαιρέσεις από την απαγόρευση τηλεργασίας εκτός της χώρας υπηρεσίας και απορρίπτει το από 15 Δεκεμβρίου 2020 αίτημά της για τηλεργασία από τον τόπο καταγωγής της·
               
            
                  —
               
               
                  να καταδικάσει το καθού στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους.
      
                  1.
               
               
                  Με τον πρώτο λόγο προβάλλει, αφενός, παράβαση του άρθρου 5.1.β των εφαρμοστέων στην Επιτροπή κατευθυντηρίων γραμμών οι οποίες ισχύουν και για την EIT και, αφετέρου, προσβολή των κεκτημένων δικαιωμάτων της προσφεύγουσας. Η προσφεύγουσα προβάλλει εν συνεχεία παράβαση του καθήκοντος αρωγής που υπέχει η Διοίκηση. Η προσφεύγουσα κάνει λόγο επίσης για αυθαίρετη ερμηνεία της έννοιας των «ταξιδιωτικών περιορισμών», έλλειψη προβλεψιμότητας και ασφάλειας δικαίου και μη τήρηση της ερμηνείας σε εθνικό επίπεδο των υγειονομικών μέτρων που υλοποιούνται σε κάθε κράτος μέλος. Τέλος, η προσφεύγουσα προβάλλει προσβολή του δικαιώματος στην ιδιωτική και οικογενειακή ζωή, μη συνεκτίμηση της κατάστασής της ανεξαρτήτως οποιουδήποτε πραγματικού και δικαιολογημένου συμφέροντος της υπηρεσίας και δυσανάλογη προσβολή των συμφερόντων της.
               
            
                  2.
               
               
                  Με τον δεύτερο λόγο προβάλλει ένσταση ελλείψεως νομιμότητας των ισχυόντων κανόνων εφόσον θεωρηθεί ότι οι κανόνες αυτοί δεν επιτρέπουν την τηλεργασία της προσφεύγουσας από τον τόπο καταγωγής της δεδομένης της κατάστασής της, λόγω παραβιάσεως των αρχών της ίσης μεταχείρισης, του δικαιώματος στην ιδιωτική και οικογενειακή ζωή, της ευεξίας στην εργασία, της ασφάλειας δικαίου και της προβλεψιμότητας. Η προσφεύγουσα επικαλείται επίσης ανωτέρα βία και παράβαση του άρθρου 52 του Χάρτη των Θεμελιωδών Δικαιωμάτων της Ευρωπαϊκής Ένωσης στο μέτρο που ο περιορισμός των δικαιωμάτων της είναι παράνομος και αδικαιολόγητος.